b'\n_START_ARTICLE_\nJel\xc5\xa1evec (rak)\n_START_SECTION_\nOpis in biologija\n_START_PARAGRAPH_\nOdrasli samci dose\xc5\xbeejo dol\xc5\xbeino do 16\xc2\xa0cm, samice so nekoliko manj\xc5\xa1e in dose\xc5\xbeejo le do 12\xc2\xa0cm. Barva telesa je med habitati zelo razli\xc4\x8dna, od svetlo rjave do skoraj \xc4\x8drne, posamezni primerki so lahko celo modrikasti. \xc5\xa0karje so ponavadi v oran\xc5\xbeno-rde\xc4\x8dih odtenkih. Gre za no\xc4\x8dne \xc5\xbeivali, ki se hranijo z razli\xc4\x8dnimi vodnimi \xc5\xbeu\xc5\xbeelkami, \xc4\x8drvi, mehku\xc5\xbeci, pa tudi z nekaterimi vodnimi rastlinami. Dneve pre\xc5\xbeivijo v izkopanih rovih. Spolno dozorijo med tretjim in \xc4\x8detrtim letom starosti. V preteklosti so bili jel\xc5\xa1evci priljubljena hrana ljudi, zaradi \xc4\x8desar so jih bogatej\xc5\xa1i sloji pogosto tudi gojili.'